VIDEOKURS KONTENTINI YARATISH BOʻYICHA
XIZMAT KOʻRSATISH SHARTNOMASI
№2026/3
Toshkent sh.	                                                                                                                  «26» avgust 2026 yil
           Qurilish va uy-joy kommunal xoʻjaligi vazirligi huzuridagi Kompetensiyani rivojlantirish instituti nomidan Nizom asosida faoliyat yurituvchi rektor Sidiqov Eldor Axmadali ogli (keyinchalik — «Buyurtmachi» deb ataladi), bir tarafdan, va Oʻzbekiston Respublikasi fuqarosi_____________(bundan keyin — «Ijrochi» deb ataladi), ikkinchi tarafdan, birgalikda «Taraflar» deb ataladi, quyidagi mazmunda mazkur shartnomani tuzdilar:
1. SHARTNOMA PREDMETI
1.1. Ijrochi mazkur shartnomaning 1-ilovasiga muvofiq belgilangan muddatlarda videokurslar kontentini tayyorlab beradi (bundan keyin — «Kontent»), Buyurtmachi esa tayyorlab berilgan kontent uchun ushbu shartnomaning 3.1-bandiga muvofiq toʻlovni amalga oshiradi.
2. TARAFLARNING HUQUQ VA MAJBURIYATLARI
2.1. Buyurtmachining majburiyatlari:
2.1.1. Ijrochiga shartnomaviy majburiyatlarini bajarish
i uchun soʻragan kontent tayyorlayotgan modulga tegishli o‘quv reja va dasturiga oid barcha zarur maʼlumotlar, hujjatlar yoki materiallarni oʻz vaqtida taqdim etishi shart.
2.1.2. Tayyorlangan kontent uchun toʻlovni 3.1-bandga muvofiq o‘z vaqtida amalga oshirish.
2.1.3. Ijrochi tomonidan taqdim etilgan kontentlarni belgilangan muddatlarda koʻrib chiqishi va tasdiqlashi yoki oʻzgarishlar boʻyicha takliflarni kiritishi shart.
2.1.4. Buyurtmachi ijrochiga taqdim etilgan maʼlumotlarning qonuniyligiga javobgar va uchinchi shaxslarning (o‘quv kontentini tayyorlash uchun foydalanilgan materiallar mualliflari) huquqlari buzilmasligini taʼminlashi shart.
2.1.5. Buyurtmachi ijrochi bilan ishlash jarayonida olingan maxfiy maʼlumotlarni uchinchi shaxslarga oshkor qilmasligi shart, qonunda belgilangan holatlar bundan mustasno.
2.1.6. Ijrochiga xizmatlarini amalga oshirish uchun zarur bo‘lgan moddiy-texnik vositalar bilan ta’minlash, yo‘l va mehmonxona xarajatlarini shartnoma tuzilgandan keyin belgilangan tartibda to‘lab berish.

2.2. Buyurtmachining huquqlari:
2.2.1. Buyurtmachi ijrochidan shartnomaning 1.1-bandida belgilangan talablarga asosan kontentni sifatli tayyorlanishini talab qilish huquqiga ega.
2.2.2. Buyurtmachi ishning qanday bosqichda ekanligini kuzatish va xizmat koʻrsatuvchidan ish jarayoni haqida hisobot yoki holati haqida maʼlumot olish huquqiga ega.
2.2.3. Buyurtmachi ijrochidan shartnomada belgilangan muddatlarga qatʼiy rioya qilinishini talab qilish huquqiga ega.
2.2.4. Agar ijrochi shartnoma shartlarini buzsa, Buyurtmachi shartnomani muddatidan oldin bir tomonlama toʻxtatish va yetkazilgan zararni qoplashni talab qilish huquqiga ega.
2.2.5. Buyurtmachi ijrochidan yaratilayotgan kontent bilan bogʻliq ishlarni uchinchi shaxslarga topshirmaslikni yoki oldindan kelishilmagan tarzda ulardan yordam soʻramaslikni talab qilish huquqiga ega.
2.2.6. Agar ijrochi ishni belgilangan talablarga javob bermaydigan tarzda bajarsa, Buyurtmachi ishni rad etish yoki toʻlovni toʻliq yoki qisman qaytarishni talab qilish huquqiga ega.
2.3. Ijrochining majburiyatlari:
2.3.1. Kontent yaratishda plagiatga yoʻl qoʻymaslik, Buyurtmachi va uchinchi shaxslarning intellektual mulk huquqlarini buzmaslik.
2.3.2. Kontentni belgilangan taʼlim standartlari va Buyurtmachining talablariga muvofiq tayyorlash.
2.3.3. Ijrochi ishni belgilangan bosqichlarda oʻz vaqtida amalga oshirishi shart.
2.3.4. Buyurtmachi bilan kelishilgan muddatlarda yakuniy xizmatnni taqdim etish.
2.3.5. Ijrochi ish jarayonida barcha hujjatlar va hisob-kitoblarni aniq yuritish va Buyurtmachiga zarurat tugʻilganda taqdim etish majburiyatiga ega.
2.3.6. Buyurtmachiga koʻrsatilayotgan xizmatlar toʻgʻrisida toʻliq va ishonchli maʼlumot taqdim etish, shuningdek, ushbu Shartnoma mavzusiga taalluqli va koʻrsatilayotgan xizmatlarning hajmi va/yoki xarakteriga taʼsir koʻrsatadigan har qanday holatlar toʻgʻrisida Buyurtmachini darhol xabardor qilish.
2.3.7. Shartnoma amal qiladigan davrda Buyurtmachi bilan manfaatlar toʻqnashuviga olib kelishi mumkin boʻlgan xatti-harakatlardan tiyilish, jumladan tinglovchilarga shaxsiy taʼlim xizmatlarini taklif qilmaslik. Bunday holat yuz bergan taqdirda Buyurtmachi shartnomani bir tomonlama bekor qilish va moddiy zararni undirishga haqli.
2.3.8. Mazkur shartnomaning 5-bobida nazarda tutilgan maxfiy maʼlumotlarni uchinchi shaxslarga oshkor qilmaslik.
2.3.9. Kontentni qiziqarli va tushunarli shaklda taqdim etishni taʼminlash maqsadida institut mutaxassislari bilan hamkorlikda haftada kamida uch soat kontentni sifatli tayyorlash, baholash usullari, mezonlari hamda multimedia vositalari haqida fikr almashish.
2.3.10. Shartnomaning amal qilish muddati davomida har 6 (olti) oyda kontentlarni tanqidiy koʻrib chiqish va zamonaviy talablarga moslab yangilab turish.
2.3.11. kontentlarni ishga tushirilgandan keyin Buyurtmachining talabiga koʻra har oyda kamida bir marta tinglovchilar bilan muloqot qilish, kontentlar yuzasidan savollarga javob berish.
2.3.12. Shaxsiy tajriba, tematik tadqiqotlar va nazariy tushunchalarning amaliy qoʻllanilishi orqali oʻqitish samaradorligini oshirish.
2.3.13. kontentlarni mazmunining dolzarbligini taʼminlash uchun oʻz bilimlarini doimiy ravishda yangilab borish.
2.3.14. Dars oʻtkazishda nojoʻya yoki haqoratomuz soʻzlar, iboralar, shaxsiy manfaatlarga putur yetkazadigan taqqoslashlardan foydalanmaslik, shuningdek, fuqarolarning huquq va erkinliklarini buzishi, ularning shaʼni va qadr-qimmatini kamsitishi yoki diniy his-tuygʻularini haqorat qilishi mumkin boʻlgan fikrlardan tiyilishi kerak.
2.3.15. Videodarslarni yozib olish uchun belgilangan vaqtlarda Buyurtmachi tomonidan belgilangan studiyalarga borish va videodarslar yozish.

2.4. Ijrochining huquqlari:
2.4.1. Kontentlar sonini qoʻshimcha toʻlovlarsiz koʻpaytirish.
2.4.2. Buyurtmachidan kontent tayyorlash uchun kerakli maʼlumot va materiallarni olish. Bu materiallarni taqdim etish usuli ish jarayonida kelishiladi.
2.4.3. Buyurtmachining yozma roziligi bilan shartnoma majburiyatlarini bajarish uchun uchinchi shaxslarni jalb qilish va ularning harakatlari uchun javobgarlikni oʻz zimmasiga olish.
2.4.4. Buyurtmachining yozma roziligi bilan uning savdo va tovar belgilaridan foydalanish.
2.4.5. Ijrochi ish davomida yuzaga keladigan nizolar yoki tushunmovchiliklarni shartnomadagi nizolarni hal qilish mexanizmiga muvofiq hal qilishni talab qilish huquqiga ega.
2.4.6. Ijrochi darsni bekor qilish yoki boshqa vaqtga koʻchirish. Bunda Buyurtmachini darhol, lekin dars boshlanishidan kamida 48 soat oldin xabardor qilishi kerak. Agar darsni bekor qilish yoki koʻchirish tartibi buzilgan boʻlsa, Ijrochi ushbu Shartnoma shartlariga muvofiq javobgarlikni oʻz zimmasiga oladi.
3. XIZMAT HAQI VA TOʻLOV TARTIBI
3.1. Kontent tayyorlab berish boʻyicha xizmat haqi har bir soat uchun 1 363 636 (bir million uch yuz oltmish uch ming olti yuz o‘ttiz olti) so‘mdan (solik va boshka to‘lovlar inobatga olgan xolda). Mazkur toʻlov kontent tayyorlash hamda tinglovchilardan tushadigan savollarga javob berish xizmati uchun belgilanadi. Buyurtmachi tomonidan umumiy summaning 50 foizi kontent toʻliq tayyorlanib qabul qilish-topshirish akti imzolangandan keyin 10 bank ish kuni ichida Ijrochiga  toʻlanadi. Umumiy summaning qolgan 50 foizi shartnoma muddati tugagunga qadar har oyda tinglovchilardan tushadigan savollarga javob berish xizmati uchun bo‘lib to‘lash yo‘li orqali amalga oshiriladi.
3.2. Toʻlov Oʻzbekiston milliy valyutasi — soʻmda Ijrochining bank hisob raqamiga oʻtkazish yoʻli bilan amalga oshiriladi.
	t/r
	
Xizmat turi (masofaviy o‘quv modulini yaratish)
	
soat
	
Har bir soat 
 Narxi.so‘m
	
Jami 

	1.
	Qurilish obyektlarida atrof-muhit muhofazasini ta’minlash
	4
	1 363 636
	 5 454 544,0

	2.
	Обеспечение охраны окружающей среды на строительных объектах
	4
	1 363 636
	 5 454 544,0

	
	Jami:
	
	
	10 909 088



3.3. Shartnomaning umumiy miqdori 10 909 088,0 (o‘n million to‘qqiz yuz to‘qqiz ming sakson sakkiz so‘m) soʻmni tashkil etadi. (solik va yig‘imlar bilan) Shartnoma miqdor 1-ilovadagi toʻlov jadvaliga asosan amalga oshiriladi
4. INTELLEKTUAL MULKKA OID SHARTLAR
4.1. Ijrochi tayyorlangan kontentga nisbatan faqat shaxsiy nomulkiy huquqlarga ega. Mulkiy huquqlar Buyurtmachiga tegishli.
4.2. Ijrochi quyidagi shaxsiy nomulkiy huquqlarga ega:
4.2.1. Kontent muallifi deb eʼtirof etilish huquqi (mualliflik huquqi);
4.2.2. Kontentda Buyurtmachiga Ijrochining haqiqiy ismi-sharifi, taxallusini koʻrsatgan holda yoxud ismi-sharifini koʻrsatmasdan foydalanishga ruxsat berish huquqi.
4.2.3. Videodarsni, shu jumladan uning nomini muallifning shaʼni va qadr-qimmatiga zarar yetkazishi mumkin boʻlgan har qanday tarzda buzib koʻrsatilishidan yoki har qanday boshqacha tarzda tajovuz etilishidan himoya qilish huquqi.
4.3. Buyurtmachi tayyorlangan kontentga nisbatan quyidagi mulkiy huquqlarga ega:
4.3.1. Kontentni takrorlash, yaʼni undan nusxa koʻchirish, boshqa jihozlarga oʻtkazish;
4.3.2. Kontentning asl nusxasini yoki nusxalarini sotish yoki mulk huquqini oʻzgacha tarzda boshqa shaxsga oʻtkazish yoʻli bilan tarqatish;
4.3.3. Kontentni barchaning eʼtiboriga yetkazish;
4.3.4. Kontentning asl nusxasini yoki nusxalarini ijaraga berish;
4.3.5. Kontentga tuzatishlar kiritish, uni oʻzgartirish yoki boshqacha tarzda qayta ishlash;
4.3.6. Kontentni omma oldida namoyish etish yoki efirga uzatish;
4.3.7. Kontentni tarjima qilish.
4.4. Ijrochi mazkur shartnoma asosida tayyorlangan kontent doirasida olingan barcha foto va video materiallarda, marketing va boshqa turli nashrlarda oʻzining tasviridan Buyurtmachi tomonidan foydalanishga rozilik beradi.
5. MAXFIYLIK
5.1. Taraflar ushbu shartnoma bajarilishi jarayonida ularga maʼlum boʻlgan quyidagi maxfiy maʼlumotlarni oshkor qilmaslik majburiyatini oladi:
5.1.1. Ijrochining, Buyurtmachining shaxsiy maʼlumotlari, jumladan ismlar, aloqa maʼlumotlari va boshqa shaxsiy xarakterdagi maʼlumotlar;
5.1.2. Ish jarayonida yaratilgan texnik, ijodiy yoki tijoriy materiallar;
5.1.3. Buyurtmachi yoki Ijrochi tomonidan taqdim etilgan har qanday moliyaviy yoki shaxsiy maʼlumotlar;
5.1.4. Kurs kontenti, oʻquv dasturlari va boshqa oʻquv-uslubiy materiallar;
5.1.5. Taraflarning ichki ish faoliyati jarayonlari, strategiyalari, rejalari va amaliyotlari haqidagi maʼlumotlar;
5.1.6. Taraflar tomonidan maxfiy deb belgilangan boshqa har qanday maʼlumotlar.
5.2. Taraflar maxfiy maʼlumotlarning maxfiyligini himoya qilish uchun zarur barcha choralarni koʻrishi lozim.
5.3. Maxfiy maʼlumotlarni oshkor qilmaslik shartlarini buzish ushbu shartnoma shartlarining jiddiy buzilishi sifatida qaraladi va shartnomaning bekor qilinishi hamda bunday buzilish natijasida kelib chiqqan zararlarni undirish uchun asos boʻlishi mumkin.
5.4. Maxfiy maʼlumotlarni oshkor qilmaslik majburiyatlari ushbu shartnomaning amal qilish muddati tugaganidan keyin 2 yil davomida oʻz kuchini saqlab qoladi. Oʻquvchilarning va boshqa tomonlarning shaxsiy maʼlumotlarini oshkor etmaslik majburiyati muddatsiz hisoblanadi.



6. TARAFLARNING JAVOBGARLIGI
6.1. Taraflar mazkur shartnoma majburiyatlarini bajarmaganlik yoki lozim darajada bajarmaganlik uchun Shartnomada belgilangan tartibda va Oʻzbekiston Respublikasi amaldagi qonunchiligiga muvofiq javob beradi.
6.2. Maxfiylik shartlari buzilganlik uchun Taraflar buning oqibatida yetkazilgan moddiy zararni qoplab berishadi.
6.3. Ijrochi kontent tayyorlashda uchinchi shaxslarning intellektual huquqlarini buzganligi uchun shaxsan javobgar hisoblanadi va buning oqibatida Buyurtmachiga yetkazilgan barcha moddiy zararlarni qoplab beradi.
6.4. Ijrochi tomonidan kontentlarni yaratish va Buyurtmachiga topshirish muddatlarida kechikishlar boʻlsa, quyidagicha jarima qoʻllaniladi. Ijrochining belgilangan muddatdan birinchi bor kechikishi ushbu shartnoma summasining 10 foizi miqdorida jarimaga, ikkinchi bor kechikishi shartnoma summasining 25 foizi miqdorida jarimaga, uch va undan ortiq marta kechikishi shartnoma summasining 50 foizi miqdorida jarimaga tortilishiga sabab boʻladi. Ushbu jarima summalari toʻlanishi kerak boʻlgan xizmat haqqidan ushlab qolinadi.
6.5. Ijrochining aybli xatti-harakatlari natijasida Buyurtmachi ushbu shartnomani muddatidan oldin bekor qilsa, quyidagi tartibda jarimaga tortiladi:
a) shartnomada kelishilgan kontentlarni yaratish jarayonining boshlangʻich bosqichida, yaʼni ishlarning oʻn foizigacha qismi bajarilganda bekor boʻlsa, ijrochi Buyurtmachiga shartnoma summasining 10 foizi miqdorida jarima toʻlaydi. Jarima Buyurtmachining loyihaga tayyorgarlik xarajatlarini qoplashga sarflanadi.
b) shartnomada kelishilgan kontentlarni yaratish jarayonining oʻrta bosqichida, yaʼni ishlarning oʻn foizidan ellik foizigacha qismi bajarilganda bekor qilinsa, ijrochi Buyurtmachiga shartnoma summasining 30 foizi miqdorida jarima toʻlaydi. Bu summa Buyurtmachining loyihadagi vaqt va resurslarini qoplashga sarflanadi.
c) shartnomada kelishilgan kontentlarni yaratish jarayonining oxirgi bosqichida, yaʼni ishlarning ellik bir foizidan to toʻliq bajarilgunga qadar bekor qilinsa, ijrochi Buyurtmachiga shartnoma summasining 50 foizi miqdorida jarima toʻlaydi. Bu jarima Buyurtmachining loyihani qayta boshqa ijrochiga topshirish va qayta ishlash xarajatlarini qoplaydi.
7. FORS-MAJOR
7.1. Agar shartnoma boʻyicha majburiyatlarni bajarmaslik yengib boʻlmas kuch oqibatida (fors-major), shartnoma tuzilgandan soʻng yuzaga kelgan favqulodda hodisalar natijasida (urush, suv toshqini, yer qimirlashi, epidemiya, hukumat qarorlari va h.o.) vujudga kelgan boʻlsa, Taraflar shartnoma boʻyicha majburiyatlari qisman yoki toʻliq bajarilmagani uchun javobgarlikdan ozod etiladilar.
7.2. Fors-major holatlari yuzaga kelgan vaqtda Taraflar ushbu holatlar bartaraf etilguniga qadar shartnoma boʻyicha oʻzaro majburiyatlarini bajarishdan ozod boʻladilar.
7.3. Yuzaga kelgan fors-major holatlari haqida hamda ushbu holatlar yakunlanganligi haqida har bir Taraf ushbu holatlar yuzaga kelgan yoki bartaraf etilgan vaqtdan boshlab 3 (uch) ish kuni ichida bu haqda ikkinchi tarafni yozma ravishda xabardor qilishi lozim.
7.4. Fors-major holatlari 30 kun mobaynida bartaraf etilmagan taqdirda taraflar ushbu shartnomani muddatidan oldin bekor qilishga haqli boʻladilar. Yuzaga kelgan fors-major holatlari bartaraf boʻlganidan keyin mazkur shartnoma shartlari toʻliq oʻz kuchiga ega boʻladi.
8. NIZOLARNI HAL ETISH
8.1. Mazkur shartnoma boʻyicha vujudga kelishi mumkin boʻlgan barcha nizo va kelishmovchiliklar taraflar tomonidan oʻzaro muzokaralar oʻtkazish orqali hal etiladi.
8.2. Agar nizolarni muzokaralar yoʻli bilan hal etish imkonsiz boʻlsa yoki taraflar biror kelishuvga erisha olmasalar, taraflar nizoni hal qilish uchun sudga murojaat qiladilar.
9. SHARTNOMA MUDDATI
9.1. Ushbu shartnoma Taraflar imzolagan kundan boshlab tuzilgan hisoblanadi   va 1 (bir) yil davomida, «26» avgust 2027 yilga qadar amal qiladi.
9.2. Taraflarning oʻzaro kelishuviga binoan shartnoma muddati uzaytirilishi mumkin.
10. YAKUNIY QOIDALAR
10.1. Mazkur Shartnomaning ilovalari uning ajralmas qismi hisoblanadi.
10.2. Shartnomaga oʻzgartirish va qoʻshimchalar oʻzaro kelishuv asosida va faqat yozma shaklda rasmiylashtirilgan hamda har ikki tarafning vakolatli shaxslari tomonidan imzolangan taqdirda huquqiy kuchga ega boʻladi.
10.3. Ushbu Shartnomada koʻrsatilmagan barcha masalalar boʻyicha Taraflar amaldagi qonunchilikka muvofiq harakat qiladilar.
10.4. Ushbu Shartnoma ikki nusxada tuziladi, ularning har biri bir xil huquqiy kuchga ega boʻlib, har bir Taraf uchun bittadan nusxa taqdim etiladi.
10.5. Ushbu Shartnoma doirasidagi barcha xabarnomalar va maʼlumotlar yozma shaklda amalga oshirilishi kerak. Xabarnomalar pochta orqali buyurtma xat, elektron pochta yoki shaxsan qabul qilish tasdigʻi bilan topshirilgan taqdirda yetkazib berilgan hisoblanadi.
10.6. Shartnomaga ilovalar:
Ilova №1 — shartnomaning 3.2 bandiga asosan xizmat to‘lov jadvali.
Ilova №2 — Jismoniy shaxsning tasvirini eʼlon qilishga rozilik.
11. TARAFLARNING REKVIZITLARI
11.1. Ushbu Shartnomada koʻrsatilgan Taraflarning rekvizitlari aloqa qilish uchun rasmiy manzillar hisoblanadi. Taraflardan birining aloqa maʼlumotlari oʻzgargan taqdirda, bu haqda boshqa Tarafga zudlik bilan yozma shaklda xabar berishi kerak.
	Buyurtmachi                                                     
Qurilish va uy-joy kommunal xoʻjaligi
vazirligi huzuridagi Kompetensiyani
rivojlantirish instituti
Manzil: Toshkent sh. Shayxontohur tumani, Abdulla Qodiriy ko‘chasi, 7 uy
INN: 310831432
H/R: 20210000705703320001
Bank: Ipoteka Bank ATIB Mexnat filiali 
MFO: 00423
Elektron pochta: info@kri.uz

Rektor: _____________ E.A.Sidiqov 

	Ijrochi
F.I.Sh.  
Manzil: 
Pasport seriyasi: 
Tel: 
Elektron pochta: 
Bank kartasi: 
Bank t/sch: 
INN:                   MFO: 
Bank nomi: 
Imzo: _____________     





2026 yil “ 26 ” avgustdagi № 2026/3-sonli shartnomaga
№ 1-sonli ilova

           Xizmat kursatish shartnomaning 3.1 bandiga Kontent tayyorlab berish boʻyicha xizmat haqi har bir soat uchun 1 363 636 (bir million uch yuz oltmish uch ming olti yuz o‘ttiz olti) so‘mdan jami 8-soat uchun 10 909 088,0 so‘m. Mazkur toʻlov kontent tayyorlash hamda tinglovchilardan tushadigan savollarga javob berish xizmati uchun belgilanadi hamda jami shartnoma summasining to‘lov jadvali asosida to‘lov amalga oshiradi.
	№
	Xizmat tulovlari oylari
	summasi
	izox

	1.
	Avgust 2026 yil
	5 454 544,0
	

	2.
	Sentyabr 2026 yil
	454 545,33
	

	3.
	Oktyabr 2026 yil
	454 545,33
	

	4.
	Noyabr 2026 yil
	454 545,33
	

	5.
	Dekabr 2026 yil
	454 545,33
	

	6.
	Yanvar 2027 yil
	454 545,33
	

	7.
	Fevral 2027 yil
	454 545,33
	

	8.
	Mart 2027 yil
	454 545,33
	

	9.
	Aprel 2027 yil
	454 545,33
	

	10.
	May 2027 yil
	454 545,33
	

	11.
	Iyun 2027 yil
	454 545,33
	

	12.
	Iyul 2027 yil
	454 545,33
	

	13.
	Avgust 2027 yil
	454 545,33
	

	
	JAMI:
	10 909 088,0
	



Jami xizmat kursatish qiymati 10 909 088,0 (o‘n million to‘qqiz yuz to‘qqiz ming sakson sakkiz so‘m) soʻmni tashkil etadi. (solik va yig‘imlar bilan)
	Buyurtmachi
Qurilish va uy-joy kommunal xoʻjaligi
vazirligi huzuridagi Kompetensiyani
rivojlantirish instituti
Manzil: Toshkent sh. Shayxontohur tumani, Abdulla Qodiriy ko‘chasi, 7 uy
INN: 310831432
H/R: 20210000705703320001
Bank: Ipoteka Bank ATIB Mexnat filiali 
MFO: 00423
Elektron pochta: info@kri.uz

Rektor: _____________ E.Sidiqov 

	Ijrochi
F.I.Sh.  
Manzil: 
Pasport seriyasi: 
Tel: 
Elektron pochta: 
Bank kartasi: 
Bank t/sch: 
INN:                             MFO: 
Bank nomi: 

Imzo: _____________     



